《送张伯威提举》
元代·黄庚

人生聚散等浮沤，忆昔过从与胜游。
棋局敲残清夜月，菊花吟老半窗秋。
客中送客难为别，山外看山总是愁。
回首片帆江路远，疏烟斜雨到西州。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。